**…………** (sz.) napirend

*Előterjesztve:* *a Közoktatási, Közművelődési, Sport*

*Egészségügyi, Szociális és Lakásügyi Bizottsághoz*

**E L Ő T E R J E S Z T É S**

**a Képviselő-testület 2023. október 26-i rendes ülésére**

**Tárgy:** Javaslat az önkormányzat fenntartásában működő óvodák 2023/2024. nevelési évre szóló munkatervének jóváhagyására

**Készítette:** …………………………………

Ötvös Zoltán osztályvezető

Intézményirányítási Osztály s.k.

**Egyeztetve: ………………………………….**

Kovács Márton alpolgármester

…………………………………

Vargáné Luketics Gabriella

humánszolgáltatási igazgató s.k.

**Látta:** ……………………………………

dr. Szalai Tibor jegyző

…………………………………..

dr. Silye Tamás jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

A pedagógusok új életpályájáról szóló – 2023. július 6-án kihirdetett – 2023. évi LII. törvény általános hatályba lépése 2023. július 15-e, azonban a hatályba léptető rendelkezések alapján a legtöbb paragrafusa 2024. január 1-től, a módosító és hatályon kívüli rendelkezéseinek többsége 2023. szeptember 1-jétől lépett hatályba.

Így került módosításra a nemzeti köznevelésről szóló 2011. évi CXC. törvény 83. § (2) bekezdés g) pontja, mely szerint a fenntartó hagyja jóvá a köznevelési intézmény SZMSZ-ét, pedagógiai programját, éves munkatervét, továbbképzési tervét, tantárgyfelosztását. (Ezt megelőzően ezeket a dokumentumokat akkor kellett a fenntartónak jóváhagyásra megküldeni, ha ezek érvénybe lépéséhez a fenntartóra többletkötelezettség hárult. Adott esetben átruházott hatáskörben a Közoktatási, Közművelődési, Sport, Egészségügyi és Lakásügyi Bizottság gyakorolta ezt a hatáskört.)

A nevelési-oktatási intézmények működéséről és a köznevelési intézmények névhasználatáról

szóló 20/2012.(VIII.31.) EMMI rendelet 3. §-a tartalmazza az intézmények munkatervének tartalmi követelményeit, így (az óvodákra vonatkozóan):

Az óvodai munkaterv határozza meg az óvodai nevelési év helyi rendjét, ebben kell meghatározni

1. az óvodai nevelés nélküli munkanapok, időpontját, felhasználását,
2. Az óvodai nevelés nélküli munkanapok, egy nevelési évben vagy egy tanítási évben az öt napot nem haladhatja meg. Az óvodai nevelés nélküli munkanapon – a szülő igénye esetén – az óvoda ellátja a gyermek felügyeletét,
3. az óvodai élethez kapcsolódó ünnepek megünneplésének időpontját,
4. az előre tervezhető nevelőtestületi értekezletek, szülői értekezletek, fogadóórák időpontját,
5. az intézmény bemutatkozását szolgáló pedagógiai célú óvodai nyílt nap tervezett időpontját.

Az Önkormányzat fenntartásában 12 óvoda – 16 telephelyen – működik.

A 2023/2024. nevelési évre szóló munkaterveket a vezetők 2023. szeptember 30-ig készítették el és küldték meg az Intézményirányítási Osztálynak.

Átnézve a dokumentumokat megállapíthatjuk, hogy az éves munkatervek tartalmi felépítése koherens a jelenleg érvényes szakmai elvárásokkal.

Tartalmazzák a pedagógiai folyamatokat, személyiség- és közösségfejlesztést, az intézményben folyó pedagógiai munkával összefüggő eredményeket, belső kapcsolatokat, együttműködést, kommunikációt, az intézmény külső kapcsolatait, a pedagógiai működés feltételeit, a szakmai munkaközösségek, valamint a különböző feladatokra szerveződő munkacsoportok terveit és feladatait.

A munkatervek egyszemélyi felelősökkel felruházott feladatokat jelölnek ki, az érintettekkel egyeztetett határidőket tartalmaznak, minden pedagógus ismeri, illetve pontosan megtalálja benne egyéni feladatait.

Nyilvános dokumentumról lévén szó, korrekt módon tájékoztatják a szülőket, a nevelési év szülői értekezletein ismertetik a tervezett programokat, a nevelés nélküli munkanapok dátumát. A fenntartó által jóváhagyott munkatervet az intézmény hivatali helyiségében a szülők olvashatják.

A munkatervek jogszabályi háttere a bevezető részben, vagy a dokumentum lezárásaként jelenik meg.

A nemzeti köznevelésről szóló törvény 2023. szeptember 1-jétől hatályos változása miatt a Bizottság hatáskörét is módosítani szükséges. Javasoljuk, hogy a Képviselő-testületnek az intézmények SZMSZ-nek, pedagógiai programjának, éves munkatervének és továbbképzési tervének jóváhagyását a következő SZMSZ módosításakor ruházza át a Közoktatási, Közművelődési, Sport, Egészségügyi és Lakásügyi Bizottságra.

Kérem a tisztelt Képviselő-testületet az előterjesztést tárgyalja meg és fogadja el a határozati javaslatokat.

**Határozati javaslatok**

1.)

Budapest Főváros II. Kerületi Önkormányzat Képviselő-testülete a Bolyai Utcai Óvoda (II. ker. Bolyai u. 15.) 2023/2024. nevelési évre szóló munkatervét jóváhagyja.

**Felelős:** Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

2.)

Budapest Főváros II. Kerületi Önkormányzat Képviselő-testülete a Budakeszi Úti Óvoda (II. ker. Budakeszi út 75.) 2023/2024. nevelési évre szóló munkatervét jóváhagyja.

**Felelős:** Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

3.)

Budapest Főváros II. Kerületi Önkormányzat Képviselő-testülete a Hűvösvölgyi Gesztenyéskert Óvoda (II. ker. Völgy u.3.) 2023/2024. nevelési évre szóló munkatervét jóváhagyja.

**Felelős:** Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

4.)

Budapest Főváros II. Kerületi Önkormányzat Képviselő-testülete a Kitaibel Pál Utcai Óvoda (II. ker. Kitaibel Pál u. 10.) 2023/2024. nevelési évre szóló munkatervét jóváhagyja.

**Felelős:** Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

5.)

Budapest Főváros II. Kerületi Önkormányzat Képviselő-testülete a Kolozsvár Utcai Óvoda (II. ker. Kolozsvár u. 15/19.) 2023/2024. nevelési évre szóló munkatervét jóváhagyja.

**Felelős:** Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

6.)

Budapest Főváros II. Kerületi Önkormányzat Képviselő-testülete a Községház Utcai Óvoda (II. ker. Községház u. 4.) 2023/2024. nevelési évre szóló munkatervét jóváhagyja.

**Felelős:** Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

7.)

Budapest Főváros II. Kerületi Önkormányzat Képviselő-testülete a Pitypang Utcai Óvoda (II. ker. Pitypang u. 17.) 2023/2024. nevelési évre szóló munkatervét jóváhagyja.

**Felelős:** Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

8.)

Budapest Főváros II. Kerületi Önkormányzat Képviselő-testülete a Törökvész Úti Kézműves Óvoda (II. ker. Törökvész út 18.) 2023/2024. nevelési évre szóló munkatervét jóváhagyja.

**Felelős:** Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

9.)

Budapest Főváros II. Kerületi Önkormányzat Képviselő-testülete a Százszorszép Óvoda (II. ker. Fillér u. 29.) 2023/2024. nevelési évre szóló munkatervét jóváhagyja.

**Felelős:** a Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

10.)

Budapest Főváros II. Kerületi Önkormányzat Képviselő-testülete a Szemlőhegy Utcai Óvoda (II. ker. Szemlőhegy u. 27/b.) 2023/2024. nevelési évre szóló munkatervét jóváhagyja.

**Felelős:** Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

11.)

Budapest Főváros II. Kerületi Önkormányzat Képviselő-testülete a Virág Árok Óvoda (II. ker. Virág árok 8.) 2023/2024. nevelési évre szóló munkatervét jóváhagyja.

**Felelős:** Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

12.)

Budapest Főváros II. Kerületi Önkormányzat Képviselő-testülete a Völgy Utcai Ökumenikus Óvoda (II. ker. Völgy u. 3.) 2023/2024. nevelési évre szóló munkatervét jóváhagyja.

**Felelős:** Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

**B u d a p e s t, 2023. október 17.**

**Örsi Gergely**

polgármester